EKBO měła za delnjoserbske dušepastyrstwo dospołne městno přewostajić
Podstupim (SN/at). W protokolach wo posedźenjach minjenych wólbnych peridow listować, pomha druhdy aktualne wuwića lěpje spóznać. Na to nawjaza předsydka braniborskeje Rady za naležnosće Serbow Braniborskeje Kathrin Šwjelina po wčerawšim, znowa digitalnje wotmětym so wuradźowanju gremija.
Hłowny wobsahowy dypk měrješe so na serbske aktiwity a wuwića w Ewangelskej cyrkwi Berlin-Braniborska-šleska Hornja Łužica (EKBO) na zakładźe cyrkwinskeho Serbskeho zakonja z lěta 2005. Rozprawjałoj staj předsyda Towarstwa za spěchowanje serbskeje rěče w cyrkwi dr. Hartmut Leipner a Dešnjanska fararka Katharina Köhlerowa, koordinowaca duchowna za serbske wosadne dźěło. Krajnocyrkwinski serbski społnomócnjeny a předsyda jeje serbskeje přirady Manfred Hermaš njeje so techniskich přičin dla wobdźělić móhł.
szl_Latn pol_Latn szl_Latn